section_heading: Karakteristike
paragraph_text: Falklandski vuk živio je na oba otoka arhipelaga, i na Istočnom i na Zapadnom Falklandu, u vrijeme kad je Charles Darwin posjetio otoke - 1833., tako da on nije bio siguran da li se radi o jednoj ili dvije vrste. Imao je žutosmeđe krzno, s bijelim vrhom repa. Čime se hranio nije poznato, ali se pretpostavlja da se zbog nedostatka domaćih glodavaca, hranio guskama, pingvinima, kukcima i strvinama koje bi izbacilo more, i da je je živio po jazbinama.